**3 А клас** **Домашна работа – 16 уч. седмица**

***Литература***

* Моля, прочетете басните **„Петлето, котаракът и мишлето“** от*Лафонтен*, **„Орел, рак и щука“** от *Петко Рачев Славейков* и текстът **„Хвърчилото“** от *Иван Крилов* на **стр. 30-31** от ***Читанката***. Изберете си любимо текстче и го прочетете достатъчно път, за да стане гладко.

Разбрахме вече, че ***баснята*** е *кратка поучителна история, осмиваща недостатъците на хората, представени чрез образи на животни*.

* Моля, отговорете на въпроса чрез пълни изречения в тетрадката с широки редове:
* **Защо не бива да се доверяваме само на външността на хората? (1-ва басня)**

***Български език***

* Моля, припомнете си какво писахме за новия урок в малките тетрадки.
* Моля, направете **упражнения 1, 5 и 7** от ***Тетрадка № 1*** на **стр. 32-33.**

***Човекът и обществото***

**Втори срок - история**

* Моля, прочетете урока на тема **„Траките“** на **стр. 62-63** по ***Човекът и Обществото****.* Отговорете писмено на въпросите, като запишете отговорите в тетрадката с широки редове, използвайки пълни изречения.

**Въпроси:**

1. **В какви къщи живеели селяните от тракийските племена? Какви земеделски култури отглеждали?**
2. **Какви предмети изработвали траките и от какъв материал?**
3. **Кои били най-почитаните богове и герои?**

**Допълнителни върпоси (по желание):**

1. **Кое е най-прочутото тракийско съкровище?**
2. **Как изглеждат тракийските гробници? Опишете.**
* ***Творческа задача: Ръчно изработено табло на тема „Природата и трудовата дейност в моя роден край“***

Ще ви трябва бял картон (не много голям), хартия, ножици, снимки/рисунки (за рисунките пособия за оцветяване) и лепило. Направете едно проучване за родния ви край (ако сте родени в Лондон, то тогава изберете родния край на някой от родителите ви) и запишете наученото под формата на текст върху хартията. Изрежете в подходящи форми и залепете върху картона на различни места. Над/до текстовете залепете ваши снимки от природата на този роден край, или принтирайте от интернет, или дори може да нарисувате природни картини, свързани с темата. Вие изберете. По желание украсете таблото с рамка или нарисувайте орнаменти, имитиращи рамка. Използвайте въображението си. 😊

**Срокът за изпълнение на задачата е до края на месец януари**.

Моля, нека децата да се опитат индивидуално и самостоятелно да подготвят проектите, с леки насоки и помощ от родителите (информация, текст).

Моля, донесете ги в клас, когато са готови, защото най-красивите табла ще окачим в сградата на нашето училище и ще качим в сайта. А ето и въпросите за насока:

1. **Разкажи развива ли се селскостопанска дейност в твоя роден край – отглеждат ли се зеленчуци, плодове, зърнени култури? Какви? Има ли ферми в близост и какви животни се отглеждат там?**
2. **Има ли фабрики и предприятия, и какво произвеждат те?**
3. **Какъв е транспортът – има ли гара, автогара, летище, пристанище?**
4. **Развит ли е туризмът? Кои са природните (реки, езера, планини..) и културни (паметници, театри, концертни зали..) забележителности?**
5. **Допълни, ако се сещат още нещо интересно, с което е известен твоят роден край.**